CELEX: 62017TN0629
Language: mt
Date: 2017-09-18 00:00:00
Title: Kawża T-629/17: Rikors ippreżentat fit-18 ta’ Settembru 2017 – Ir-Repubblika Ċeka vs Il-Kummissjoni

30.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 369/39
            
         Rikors ippreżentat fit-18 ta’ Settembru 2017 – Ir-Repubblika Ċeka vs Il-Kummissjoni
   (Kawża T-629/17)
   (2017/C 369/53)
   Lingwa tal-kawża: iċ-Ċek
   
      Partijiet
   
   
      Rikorrenti: Ir-Repubblika Ċeka (rappreżentanti: M. Smolek, J. Vláčil, T. Müller, aġenti)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni C (2017) 4682 finali, tas-6 ta’ Lulju 2017, li tannulla parti mill-għajnuna tal-Fond Soċjali Ewropew għall-programm operattiv Taħriġ fil-qasam tal-Kompetittività fil-kuntest tal-objettivi “Konverġenza” u “Kompetittività Reġjonali u Impjieg” fir-Repubblika Ċeka, kif ukoll parti mill-għajnuna tal-Fond Ewropew għall-Iżvilupp Reġjonali għall-programmi operattivi Riċerka u Żvilupp għall-Innovazzjoni fil-kuntest tal-għan “Konverġenza” fir-Repubblika Ċeka u Assistenza Teknika fil-kuntest tal-objettivi “Konverġenza” u “Kompetittività Reġjonali u Impjieg” fir-Repubblika Ċeka; u
            
         
               —
            
            
               tikkundanna lill-Kummissjoni Ewropea għall-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv ibbażat fuq ksur tal-Artikolu 99(1)(a) tar-Regolament tal-Kunsill (KE) Nru 1083/2006 (1), tal-11 ta’ Lulju 2006, li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999, moqri flimkien mal-Artikolu 16(b) tad-Direttiva 2004/18/KE (2) tal-Parlament Ewropew u tal-Kunsill, tal-31 ta’ Marzu 2004, fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi] (iktar ’il quddiem id-“Direttiva 2004/18”). Fil-fatt il-Kummissjoni wettqet korrezzjonijiet finanzjarji għal allegati irregolaritajiet fil-qasam tal-kuntratti pubbliċi, li jikkorrispondu madankollu għal proċedura awtorizzata mill-Artikolu 16(b) tad-Direttiva 2004/18. Il-Kummissjoni żbaljatament tqis li d-deroga mir-regoli fil-qasam tal-kuntratti pubbliċi, prevista fl-Artikolu 16(b) tad-Direttiva 2014/18, dwar il-kontenut tal-programmi, tapplika biss għall-awtoritajiet kontraenti li huma kumpanniji tax-xandir.
   
      (1)  ĠU L 210, p. 25.
   
   
      (2)  ĠU Edizzjoni Speċjali bil-Malti, Kapitolu 6, Vol. 7, p. 132